Ir-Regolament tal-Kummissjoni (KE) Nru 16/2004
tas-6 ta' Jannar 2004
li jimplimenta r-Regolament (KE) Nru 1177/2003 tal-Parlament Ewropew u tal-Kunsill dwar l-istatistika tal-Komunità fuq l-introjtu u l-kondizzjonijiet ta' ħajja (EU-SILC) fejn għandha x'taqsam il-lista tal-fatturi varjabbli sekondarji fil-mira marbuta mat-"trasmissjoni interġenerazzjonali tal-faqar"
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1177/2003 tal-Parlament Ewropew u tal-Kunsill tas-16 ta' Ġunju 2003 dwar l-istatistika tal-Komunità fuq l-introjtu u l-kondizzjonijiet ta' ħajja (EU-SILC) [1], u b'mod partikolari l-Artikolu 15(2)(f) tiegħu,
Billi:
(1) Ir-Regolament (KE) Nru 1177/2003 jistabbilixxi kwadru komuni għall-produzzjoni sistematika ta' statistika tal-Komunità fuq l-introjtu u l-kondizzjonijiet tal-ħajja, li tinkludi informazzjoni rappreżentattiva u tat-tul komparabbli u f'waqtha fuq l-introjtu u fuq il-livell u l-komposizzjoni tal-faqar u l-esklużjoni soċjali fil-livell nazzjonali u dak ta' l-Unjoni Ewropea.
(2) Skond l-Artikolu 15(2)(f) tar-Regolament (KE) Nru 1177/2003, huma meħtieġa miżuri ta' implimentazzjoni dwar il-lista tas-setturi u tal-fatturi varjabbli sekondarji fil-mira li għandhom ikunu inklużi kull sena fil-komponent rappreżentattiv ta' l-EU-SILC. ta' influwenza fuq l-eskużjoni soċjali ta' l-adulti li jeffettwaw ir-riskju tal-faqar matul l-età adulta) inklużi l-ispeċifikazzjonijiet tal-kodiċijiet tal-fatturi varjabbli u definizzjonijiet.
(3) Il-miżuri li jipprovdi għalihom dan ir-Regolament huma skond l-opinjoni tal-Kumitat tal-Programm ta' l-Istatisika,
ADOTTAT DAN IR-REGOLAMENT:
Artikolu 1
Il-lista tal-fatturi varjabbli sekondarji fil-mira, il-kodiċijiet tal-fatturi varjabbli, u d-definizzjonijiet għall-Modulu 2005 dwar it-"Trasmissjoni inter-ġenerazzjonali tal-faqar" li jridu jkunu inklużi fil-komponent rappreżentattiv ta' l-istatistika tal-Komunità fuq l-introjtu u l-kondizzjonijiet tal-ħajja (EU-SILC) għandhom ikunu kif imniżżla fl-Anness.
Artikolu 2
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, is-6 ta' Jannar 2004.